Uitdrukking: ŉ Steen des aanstootsArgieffoto Uitdrukking: ŉ Steen des aanstoots Betekenis: ŉ Ergernis, hindernis, ŉ struikelblok, iets of iemand wat ergernis veroorsaak Waar kom dit vandaan? Die spreekwoord is ontleen aan 1 Petrus 2:7 soos wat dit in die Nederlandse Bybel opgeteken is: “Voor u dan, die gelooft, is Hij kostbaar; maar voor de ongehoorzamen geldt: De steen die de bouwers verworpen hebben, die is de hoeksteen geworden, en een steen des aanstoots en een struikelblok.” In die 1933/1953-vertaling is dit: “Vir julle dan wat glo, is Hy kosbaar; maar vir die ongelowiges geld die woord: Die steen wat die bouers verwerp het, dit het ŉ hoeksteen geword; en: ŉ Steen van aanstoot en ‘n rots van struikeling — vir dié wat hulle daarteen stamp, omdat hulle aan die woord ongehoorsaam is, waarvoor hulle ook bestem is.” Dit verwys dus na ŉ klip of steen waaroor mens struikel of waarteen hulle die voetstamp. Die apostel Petrus gewaarsku dat die profetiese woord van Jesaja ook waar sal word ten opsigte van diegene wat nie in Jesus glo nie: Christus sal vir hulle ŉ steen des aanstoots wees waaroor hulle sal struikel. Bron: Met een voet in die Bybel deur ds. Gert Janse van Rensburg. Die boek is aanlyn beskikbaar per bestelling. Om die boek te koop, stuur ŉ e-pos na Janse van Rensburg by [email protected].